Държавен вестник, бр. 5, 2020 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  5
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за персонални промени в Министерския съвет 
на Република България
Народното събрание на основание чл. 84, 
т. 6 от Конституцията на Република Бълга-
рия и във връзка с Решение на Народното 
събрание за избиране на Министерски съвет 
на Република България от 4 май 2017 г. (ДВ, 
бр. 37 от 2017 г.), Решение на Народното 
събрание за персонални промени в Минис-
терския съвет на Република България от 
10 ноември 2017 г. (ДВ, бр. 91 от 2017 г.), Ре-
шения на Народното събрание за персонални 
промени в Министерския съвет на Република 
България от 20 септември 2018 г. (ДВ, бр. 78 
от 2018 г.), Решение на Народното събрание 
за персонални промени в Министерския 
съвет на Република България от 21 ноември 
2018 г. (ДВ, бр. 97 от 2018 г.), Решение на 
Народното събрание за персонални промени 
в Министерския съвет на Република Бълга-
рия от 20 декември 2018 г. (ДВ, бр. 107 от 
2018 г.), Решение на Народното събрание за 
персонални промени в Министерския съвет 
на Република България от 5 април 2019 г. 
(ДВ, бр. 29 от 2019 г.), Решение на Народ-
ното събрание за персонални промени в 
Министерския съвет на Република България 
от 15 май 2019 г. (ДВ, бр. 40 от 2019 г.) и 
Решение на Народното събрание за персо-
нални промени в Министерския съвет на 
Република България от 3 декември 2019 г. 
(ДВ, бр. 96 от 2019 г.)
Р Е Ш И :
1. Освобождава Нено Ненов Димов като 
министър на околната среда и водите.
2. Избира Емил Димитров Симеонов за 
министър на околната среда и водите.
Решението е прието от 44-то Народно 
събрание на 15 януари 2020 г. и е подпеча-
тано с официалния печат на Народното съб- 
рание.
Председател на Народното събрание:
Цвета Караянчева
Подпечатано с държавния печат.
Министър на правосъдието:
Данаил Кирилов
282
МИНИСТЕРСКИ СЪВЕТ
ПОСТАНОВЛЕНИЕ № 3 
ОТ 10 ЯНУАРИ 2020 Г.
за създаване и функциониране на Механизъм 
за възлагането и изпълнението на научни кон-
султации от Българската академия на науките
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Създава се постоянно действащ 
Механизъм за възлагане и изпълнение на на-
учни консултации от Българската академия 
на науките, наричан по-нататък „Механизма“.
(2) Чрез Механизма се осигурява високока-
чествена и независима научна експертиза за 
органите на изпълнителната власт по въпроси 
от значителна важност при формирането на 
секторни политики и инструменти за изпъл-
нение на държавната политика, както и при 
транспониране на европейски директиви и 
привеждане в съответствие на други европейски 
препоръки или документи.
Чл. 2. Българската академия на науките 
(БАН) предоставя научни консултации по 
национално възложени дейности от органите 
на изпълнителната власт относно специфичен 
политически въпрос или сектор, където е необ-
ходимо, целесъобразно или се налага допълваща 
научна експертиза или научна оценка. Научната 
консултация може да бъде предоставена като 
становище, експертиза, препоръка и оценка.
Чл. 3. (1) Заявители за научна консултация 
може да са всички органи от системата на 
изпълнителната власт.
(2) Органите на изпълнителната власт по-
дават заявки за научни консултации до минис-
търа на образованието и науката по утвърден 
от него образец.
(3) Българската академия на науките има 
право да откаже изпълнението на научната 
консултация, в случай че не разполага с не-
обходимата научна експертиза за дадената 
консултация или съответната дейност не е 
присъща за БАН и нейните структурни звена.
(4) Министърът на образованието и науката 
възлага изпълнението на научната консултация 
въз основа на окончателна заявка, одобрена от 
заявителя и БАН.
Чл. 4. (1) За функционирането на Механиз-
ма министърът на образованието и науката 
определя контактно лице за осъществяване на 
обратна връзка със заявителя и БАН.
(2) Контактното лице изпраща подадените 
заявки по чл. 3, ал. 1 на БАН за произнасяне 
относно възможността и сроковете за изпъл-
нението є, а при необходимост организира и 
среща за уточнение на детайли по заявката. 
След постигане на съгласие за съществените